劉荆州答
作者：嚴羽
朝代：宋

paragraphs: 皇漢失中德，四海橫雕戈。
驚塵暗九有，豺虎臨長河。
流人滿川谷，積屍亂如麻。
關洛既蕩析，楚壤空嵯峨。
謬當牧守寄，無以救時訛。
竟貽百代誚，家世隨蹉跎。
安知千載下，夫子感慨多。
人生固有志，成敗飄風過。
且復登城隅，逍遥望山河。
日暮襄漢碧，鳬鴨遊輕波。
何以慰我心，玄熊閒黄駞。
清觴宜城酒，二八邯鄲歌。
願言寫懷抱，聯用寬吾家。
勿言此歡易，樂罷歸無何。